《和张邦兆秋兴三首 其一》
明代·祁顺

林木萧骚万窍号，帝城秋色与天高。一轮明月思千里，两鬓西天惊二毛。

道路几时能税驾，江山随处可挥毫。邀朋共作新晴赏，怪得诗豪酒更豪。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。